text: Kjo gazetë në gjuhën urde është themeluar në vitin 1927 nga Chenab Syed Asmadullah Sahi dhe që atëherë shtypet për çdo ditë në qytetin indian Chennai. Sot gazetën e udhëheq nipi i Syed Asmadullah-ut, Syed Arifullah, ndërsa në katër faqet e gazetës për çdo ditë punojnë gjashtë kaligrafë të shkathtë. Me tirazh prej rreth 23,000 ekzemplarësh, kjo gazetë sjell lajme në gjuhën urde nga një spektër i gjerë lëmish, duke përfshirë politikën, kulturën dhe sportin. 